Alpukat
Alpukat (KBBI: Avokad), atau Persea americana iolah tumbuahan panghasil buah meja jo nama sama. Tumbuahan iko barasal dari Meksiko jo Amerika Tengah jo kini banyak dibudidayakan di Amerika Selatan jo Amerika Tengah sabagai tanaman pakabunan monokultur jo sabagai tanaman pakarangan di daerah-daerah tropika lainnyo di dunia.
Pohon, jo batang mancapai tinggi 20 m jo daun sapanjang 12 hinggo 25 cm. Bungonyo tasuruak jo warna hijau kakuningan jo ukuran 5 hinggo 10 milimeter. Ukurannyo bavariasi dari 7 hinggo 20 sentimeter, jo massa 100 hinggo 1000 gram; biji nan gadang, 5 hinggo 6,4 sentimeter.
Buahnyo batipe buni, mamiliki kulik haluih tak rato bawarna hijau tuo hinggo ungu kacoklatan, tagantuang pado varietasnyo. Dagiang buah alpukat bawarna hijau mudo dakek kulik jo kuniang mudo dakek incek, jo tekstur haluih.
Sajarah[suntiang | suntiang sumber]
Namo alpukat atau avokad (dari bahaso Inggirih, avocado) barasal dari bahaso Aztek, ahuacatl (dibaco kiro-kiro "awakatl"). Suku Aztek barado di daerah Amerika Tangah jo Meksiko. Karano itu, buah iko pado awalnyo dikenal di daerah tasabuik.
Pado saat pasukan Spanyol mamasuki wilayah tasabuik sakitar awal abaik ka-16, babagai tumbuahan dari daerah iko, tamasuak alpukat, dipakenalkan kapado panduduak Eropa. Urang patamo nan mampakenalkan buah alpukat kapado panduduak Eropa yaitu Martín Fernández de Enciso, salah surang pamimpin pasukan Spanyol. Baliau mampakenalkan buah iko pado taun 1519 kapado urang-urang Eropa. Pado saat nan samo juo, para pasukan Spanyol nan manjajah Amerika Tangah juo mampakenalkan kakao, jagung, jo kantang kapado masyarakat Eropa. Sajak itulah buah alpukat mulai disebar jo dikenal oleh banyak panduduak dunia.
Alpukat dipakenalkan ka Indonesia oleh Balando pado abaik ka-19.
Manfaik[suntiang | suntiang sumber]
Alpukat mamiliki banyak manfaik. Inceknyo digunokan dalam industri pakaian sabagai pawarna nan indak mudah luntua. Batang kayunyo dapek digunokan sabagai bahan bakar. Kulik batangnya digunokan sabagai pawarna warna cokelat pado produk dari bahan kulit. Dagiang buahnyo dapek dijadikan hidangan sarato manjadi bahan dasar untuak babarapo produk kosmetik jo kacantikan. Salain itu, dagiang buah alpukat untuak mangobati sariawan jo malambokkan kulik nan kariang. Daun alpukat digunokan untuak mangobati kanciang batu, darah tinggi, sakik kapalo, nyeri saraf, nyeri lambuang, saluran angok mambangkak jo manstruasi nan indak taratur. Inceknyo dapek digunokan untuak mangobati sakik gigi jo kanciang manih.
Pranala lua[suntiang | suntiang sumber]
- (Indonesia) Betulkah Alpukat Bikin gemuk
- (Indonesia) Info Apokat
- (Indonesia) Apokat Buah Serbaguna dan Kaya Manfaat
- (Indonesia) Mewarnai gambar buah apokat
ayr_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ace_Latn zsm_Latn ind_Latn